da en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de en da da nb da da da da da da da da da da da da zh da zh da zh da zh da da zh da zh da zh da da en da da sv da da fr en da de da da de fr da de nl da da da en da da da da da fr ceb en nl ceb fr de da da
Boligreportage: Et blomstrende hjem | ISABELLAS
Blomster og farver skaber en sprudlende og helt personlig stil hos Anne-Katrine Fuglsang og hendes familie. I deres lejlighed i København har de inviteret naturen indenfor. Bliv inspireret til, hvordan du kan indrette dig med blomster og farver.
Da blomsterdekoratør hos A Table Story Anne-Katrine Fuglsang og hendes kæreste Jeppe Ilsø overtog lejligheden på Vesterbro i København for tre år siden, var den lige til at flytte ind i og krævede ikke meget andet end et par bøtter maling, før de følte sig helt hjemme. Men malet blev der – og ikke kun i hvidt. Også lysegrøn, rosa og lyseblå nuancer landede på væggene i enkelte rum. Alle farverne er inspireret af naturen og afspejler den årstid, hvor de blev malet.
Blomster bringer naturen ind i hjemmet
Der står naturligvis altid friske farvestrålende blomster i vaser rundtomkring på de 115 m². Sammen med de farvede vægge er de med til at bringe naturen ind og give lejligheden masser af karakter. Anne-Katrine henter stor inspiration i naturens vilde, forunderlige farvespil. Hun mener, at blomster er prikken over i’et og med til at fuldende ethvert look i boligen - faktisk synes hun, at det virker helt tomt, når der ikke er friske blomster i lejligheden.
Anne-Katrine skaber et personligt udtyk i hjemmet ved at blande genbrugsfund og arvestykker med nye ting og planter. Hun holder fast ved, at det ikke skal være for stilrent det hele - der må derimod gerne ske lidt.
Mere boliginspiration: Luksusboheme med rejsfund fra hele verden.
3 tips til at få samme stil som Anne-Katrine:
Virker det hvide køkken lidt koldt og sterilt? Så giv én eller flere vægge en farve, og rummet vil få et mere levende udtryk.
Vælg blomsterbuketter i vilde farver i stedet for at fokusere på, om de matcher møblerne. På den måde giver de masser af personlighed til hjemmet.
Kig efter anderledes orkidéer, der har det helt rigtige eksotiske udtryk – ofte er de ikke så svære at passe, som man skulle tro.
Læs også: Sådan indretter du dig grønt på altan og terrasse.
Kom med indenfor i den blomstrende lejlighed:
Stuen er holdt i mørke farver – så kan den farvestrålende buket rigtig stråle. Sofa fra Bolia.com, puder fra Magasin, Ferm Living, Speedtsberg og Normann Copenhagen og stribet tæppe fra Stilleben. Sofabord fra House Doctor, plakat fra Louisiana og gulvtæppe fra La Finesse.
En blå væg giver karakter til spisestuen, og også her giver en vild buket kontrast til farverne omkring. Vægfarven Telling Stories nr. 769 er fra Flügger. Bord fra Skovby, stole fra FDB og pendel fra Menu. Vaser fra Lyngby Porcelæn, messingskål fra H. Skjalm P. og lille brun skål fra Notre Dame. Gulvtæppe fra Garant.
På vægskabene i stuen står kønne ting og pynter, såsom en Lyngbyvase, en potteskjuler med ansigt fra Meyer-Lavigne og en blå potteskjuler. Billedet er fra Stilleben, og skabene er fra BoConcept.
I spisestuen er der blevet plads til det fineste lille hjemmekontor med et reolsystem fra String. Den turkise skål er fra Kähler og den mørke cylindervase er fra H. Skjalm P. Lågkrukken er fra Bloomingville, og stolen er fra Broste.
Tip: Hjemmekontoret kan sagtens blende smukt ind i stuen. Vælg en let og luftig reol med bordplade – og indret med ting, der klæder resten af farverne i stuen.
I et hjørne af stuen har parret indrettet et lille hyggehjørne, hvor en gul lampe stjæler opmærksomheden. Lampen har tidligere stået i Jeppes barndomshjem. Gyngestolen er en klassiker af Hans Wegner. Det lille tæppe er fra Ferm Living, sidebordet er fra Speedtsberg.
Den lyserøde endevæg giver det hvide køkken dybde og personlighed. Farven hedder Mexicali Rose kode nr. PPG18-06 fra Dyrup. Køkkenet er fra Ikea, og lamperne fik parret i gave. I vinduet hænger en messingskjuler fra Bloomingville og en lyserød skjuler fra Anne Black.
Selv porcelænet blomstrer hjemme hos Anne-Katrine. Det er fra Royal Copenhagen, mens messingbakken er et genbrugsfund. Messingskeen er fra Notre Dame, flødekanden er fra Vipp, og det lille sukkerkar er af keramiker Jane Holmberg, set hos Kaiku.dk
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik